CELEX: 32014R0723
Language: hu
Date: 2014-06-23 00:00:00
Title: A Bizottság 723/2014/EU végrehajtási rendelete ( 2014. június 23. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról [Nieheimer Käse (OFJ)]

1.7.2014   
            
            
               HU
            
            
               Az Európai Unió Hivatalos Lapja
            
            
               L 192/36
            
         A BIZOTTSÁG 723/2014/EU VÉGREHAJTÁSI RENDELETE
   (2014. június 23.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról [Nieheimer Käse (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdése második albekezdésére,
   mivel:
   
               (1)
            
            
               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Németország kérelmét, amely a 414/2010/EK bizottsági rendelet (2) alapján bejegyzett „Nieheimer Käse” oltalom alatt álló földrajzi jelzéshez kapcsolódó termékleírás módosításának jóváhagyására irányul.
            
         
               (2)
            
            
               A kérelem tárgyát képező módosítás a kömény – mint egyszerű választható összetevő – arányának a termékleírásban történő pontosítására irányul.
            
         
               (3)
            
            
               A Bizottság a szóban forgó módosítást megvizsgálta és indokoltnak találta. Mivel a módosítás az 1151/2012/EU rendelet 53. cikke (2) bekezdésének harmadik albekezdése értelmében kisebb jelentőségű, a Bizottság azt az említett rendelet 50–52. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Nieheimer Käse” oltalom alatt álló földrajzi jelzéshez tartozó termékleírás e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   
      Kelt Brüsszelben, 2014. június 23-án.
      
         
            a Bizottság részéről,
         
         
            az elnök nevében,
         
         Dacian CIOLOȘ
         
            a Bizottság tagja
         
      
   
   
      (1)  HL L 343., 2012.12.14., 1. o.
   
   
      (2)  HL L 119., 2010.5.13., 3. o.
   
   
      MELLÉKLET
      A Bizottság jóváhagyja a „Nieheimer Käse” oltalom alatt álló földrajzi jelzéshez tartozó termékleírás következő módosításait:
      
                   
               
               
                  Az előállítás módja:
                  Az „Ekkor asztali sót (2,5–3,5 %) és adott esetben köményt (0,01–0,03) adnak a masszához, amelyet addig kevernek, amíg abban a hozzáadott anyagok egyenletesen el nem oszlanak.” mondatban helyénvaló a „kömény” után zárójelben következő „(0,01–0,03)” szöveg helyébe a „(0,1–0,3 %)” szöveget léptetni.
               
            
                   
               
               
                  Indokolás:
                  
                               
                           
                           
                              A kérelmező – amely az érintett terméket termelők egyesülete – azzal érvel, hogy a „Nieheimer Käse” sajt gyártásának 65 éve során a hozzáadott kömény mindig 0,1–0,3 %-ot tett ki.
                           
                        
                               
                           
                           
                              Az erre vonatkozóan az Európai Unió Hivatalos Lapjában megjelent összefoglalóban található („0,01–0,03”) megfogalmazás szerkesztési hiba. A hiányzó %-jel a Deutsches Markenblattban való 2005. szeptember 9-i közzétételkor már szerepelt. A vessző utáni nullák megtartása esetén azonban a megfelelő mennyiségű (az összsúly mindössze 1–3 tízezred részét kitevő) kömény hozzáadása nem lenne érezhető a terméken.